E. L. Doctorow

Edgar Lawrence Doctorow (6. tammikuuta 1931 New York, Yhdysvallat – 21. heinäkuuta 2015 Yhdysvallat) oli yhdysvaltalainen kirjailija. Hänen romaaneissaan yhdistyvät yhteiskuntakritiikki ja historialliset aiheet. Hän oli amerikkalaisen kirjallisuuden postmodernismin keskeisiä tekijöitä. ==Elämänvaiheet== Doctorow’n isä David pyöritti New Yorkissa musiikkiliikettä, ja äiti Rose oli pianisti. Perhe oli juutalainen. Jo yhdeksänvuotiaana nuori Edgar ilmoitti ryhtyvänsä kirjailijaksi. Hän opiskeli Kenyon Collegessa Ohiossa ja Columbian yliopistossa, mutta keskeytti opintonsa tohtorinopintojen aikana. Asepalveluksensa hän suoritti Yhdysvaltojen Saksan liittotasavaltaan sijoitetuissa joukoissa 1954–1955.E. L. Doctorow’n muistokirjoitus Helsingin Sanomissa Hän löysi työpaikan kustannustoimittajana ja toimi samalla luennoitsijana useissa yliopistoissa. Kustannustoimittajan työssään hän sai idean ryhtyä kirjoittamaan omaa lännenfilmiä, joka purkaisi genren kuluneita asetelmia. Syntyi esikoisromaani Welcome to Hard Times (1960). Juri Nummelinin mukaan se “purkaa kaikki länkkärien perustilanteet osiinsa, ja jäljelle jää vain tyhjyyttä ja kauhua”.Juri Nummelin, Villi länsi ei ole koskaan ollut entisensä. Parnasso 4/2016 s. 46. ==Tuotanto== Doctorow siirtyi kustannusmaailmasta kirjailijaksi vuonna 1969. Hänen tuotantonsa koostuu ennen muuta Yhdysvaltojen lähihistorian tarkastelusta ja maan asukkaiden elämäntuntojen kuvaamisesta. Teosten sävy on usein pessimistinen. Vuonna 1971 ilmestynyt Ethel ja Julius Rosenbergn vakoilutapaukseen pohjautuva romaani Danielin kirja sai kiitosta monelta taholta, ja muun muassa New York Timesin julkaisemassa kritiikissä hänet nostettiin yhdysvaltalaisten kirjailijoiden ykköskaartiin.Review of 'The Book of Daniel', The New York Times 7.7.1971. (Web Archive 2008.) Doctorow sovitti tarinan vuoden 1983 samannimiseksi elokuvaksi. Maailmanmaineeseen hän nousi romaanilla Ragtime (1975), johon pohjautuu Miloš Formanin elokuva Ragtime – toivon ja vihan aika. Se on kaleidoskooppimainen kuvaus 1900-luvun kahden ensimmäisen vuosikymmenen amerikkalaisesta yhteiskunnasta ja erityisesti New Yorkista. Seuraava teos Kuikkajärvi (Loon Lake, 1980) on epäsovinnainen ja monitasoinen teos, jonka vastaanotto oli edellistä romaania paljon laimeampi. Se on kuitenkin kirjailijan keskeisimpiä teoksia, jossa yksilö ja yhteiskunta, rahan mahti ja kapitalismin olemus ovat analysoitavana. Myöhempiä teoksia ovat Kynämies (1984), Maailmannäyttely (1985), Gangsterin oppipoika (1990) ja Vesilaitos (1994).Doctorow kirjoitti 2000-luvulla kaksi romaania: Marssi (The March, 2005) sekä Homer ja Langley (Homer & Langley 2009). Doctorow sai vuonna 1975 National Book Critics Circle Awardin ja vuonna 1986 National Book Award -palkinnon. Hän oli ehdolla Pulitzer-palkinnon saajaksi vuosina 1990 ja 2006Pulitzer Winners - Fiction. Pulizer.org. Viitattu 29.12.2021.. ==Palkinnot ja kunnianosoitukset== *1975: National Book Critics Circle Award teoksesta Ragtime *1986: National Book Award teoksesta World's Fair"National Book Awards – 1986". NBF *1989: National Book Critics Circle Award teoksesta Gangsterin oppipoika *1990: PEN/Faulkner Award for Fiction teoksesta Gangsterin oppipoika *1990: William Dean Howells Medal teoksesta Gangsterin oppipoika *1989: Edith Wharton Citation of Merit for FictionNew York State Author and New York State Poet Awards *1998: National Humanities Medal from the National Endowment for the Humanities"National Humanities Medal: Nominations", NEH.gov *1998: Peggy V. Helmerich Distinguished Author Award from the Tulsa Library Trust *2005: National Book Critics Circle Award teoksesta Marssi *2006: PEN/Faulkner Award for Fiction teoksesta Marssi *2012: valittiin jäseneksi New York Writers Hall of Fameen *2012: PEN/Saul Bellow Award for Achievement in American Fiction *2013: Medal for Distinguished Contribution to American LettersJames McBride wins US National Book Award, BBC News, 21.11.2013 *2013: American Academy of Arts and Letters Gold Medal for Fiction *2014: Library of Congress Prize for American FictionAlison Flood: "E.L. Doctorow wins Library of Congress prize for American fiction", The Guardian 17.4.2014 ==Romaanit== * Welcome to Hard Times 1960 * Big As Life 1966 * Danielin kirja 1971 * Ragtime 1975 * Kuikkajärvi 1979 * Kynämies 1984 * Maailmannäyttely 1985 * Gangsterin oppipoika 1989 * Vesilaitos 1994 * Marssi 2005 * Homer ja Langley 2009 ==Lähteet== Luokka:Yhdysvaltalaiset kirjailijat Luokka:Amerikanjuutalaiset Luokka:Vuonna 1931 syntyneet Luokka:Vuonna 2015 kuolleet